หุ้นเช้า27พ.ย.ปิดบวก 5.30 จุด
หุ้นเช้า27 พ.ย. ปิดที่ 1,296.15 จุด เพิ่มขึ้น 5.30 จุด  มูลค่าซื้อขาย 13,485.86 ล้านบาท
27 พ.ย. 2555

หุ้นเช้า27 พ.ย. ปิดที่ 1,296.15 จุด เพิ่มขึ้น 5.30 จุด  มูลค่าซื้อขาย 13,485.86 ล้านบาท 
ดัชนีหุ้นภาคเช้าวันที่ 27 พ.ย.ปิดที่ 1,296.15 จุด เพิ่มขึ้น 5.30 จุด หรือ 0.41 % มูลค่าการซื้อขาย 13,485.86 ล้านบาท ขณะที่ บล.ดีบีเอส (วิคเคอร์ส) ระบุว่า ตลอดเช้านี้ดัชนีเคลื่อนไหวในแดนบวกเหมือนกับตลาดภูมิภาค เพราะตลาดมีปัจจัยบวกตรงที่รัฐมนตรีคลังจากกลุ่มประเทศยูโรโซนและ IMF ได้บรรลุข้อตกลงในการลดหนี้สินของกรีซลงสู่ระดับไม่เกิน 124% ของ GDP ภายในปี 2563 และคาดว่าข้อตกลงดังกล่าวนี้จะนำไปสู่การเบิกจ่ายเงินช่วยเหลือกรีซราว 4.4 หมื่นล้านยูโรที่ได้เลื่อนมาแล้วระยะหนึ่ง 
อย่างไรก็ตาม น้ำหนักบวกในเรื่องนี้อาจไม่ถึงกับมีนัยสำคัญมากนักเพราะตลาดได้คาดการณ์กันมาก่อนหน้านี้แล้ว 
แต่สิ่งที่ต้องติดตาม คือ ความคืบหน้าในการเจรจาระหว่างรัฐบาลสหรัฐและสภาคองเกรสเพื่อหลีกเลี่ยงภาวะหน้าผาการคลังซึ่งจะเกิดขึ้นในอีก 4-5 สัปดาห์ข้างหน้านี้ รวมทั้งสถานการณ์การเมืองในประเทศหลังผ่านสัปดาห์แรกของเดือนธ.ค.ไป
กลยุทธ์การลงทุน ยังคงให้ซื้อตามด้วยค่าบวกอ่อนๆ โดย SET มีแนวต้านระยะสั้น 1,300 หรือ 1,310 จุด 
หลักทรัพย์ที่มีมูลค่าการซื้อข ายสูงสุด 5 อันดับ ได้แก่
JMT         มูลค่าการซื้อขาย  803 ล้านบาท ปิด 11.20 บาท เพิ่มขึ้น 7.20 บาท (+180.00%)       
SCB         มูลค่าการซื้อขาย  595 ล้านบาท ปิด 161.00 บาท เพิ่มขึ้น 2.50 บาท (+1.58%)       
BAY         มูลค่าการซื้อขาย  575 ล้านบาท ปิด 29.75 บาท ลดลง 0.75 บาท (-2.46%)       
BBL         มูลค่าการซื้อขาย  574 ล้านบาท ปิด 180.50 บาท เพิ่มขึ้น 1.00 บาท (+0.56%)       
PTT          มูลค่าการซื้อขาย  542 ล้านบาท ปิด 316.00 บาท เพิ่มขึ้น 4.00 บาท (+1.28%)